Câteva argumente împotriva creșterii amenzilor pe transportul în comun din București, inclusiv pentru călătorii care nu validează abonamentele la fiecare urcare în autobuz, tramvai sau troleibuz

Un cititor G4Media.ro a transmis redacției un text în care aduce o serie de argumente împotriva intenției STB (fosta RATB) de a crește amenzile de la 150 la 500 de lei, cu posibilitatea de a plăti această sumă în termen de 15 zile. Vor fi amendați și cei care ocupă un scaun cu bagajele și nu plătesc o călătorie în plus, dar și cei care au abonament, dar nu validează călătoria la fiecare urcare în autobuz, tramvai sau troleibuz. Cititorul Alex Stoicia atrage atenția că aceste noi reguli vor fi dificil de aplicat în condițiile în care mijloacele de transport în comun sunt supraaglomerate.

Redăm mai jos textul transmis redacției G4Media.ro

”Observ in presa si in cadrul site-ului STB ca intentionati, pe langa cresterea substantiala a amenzilor contraventionale, sa sanctionati cu 150 de lei calatorii care au abonamente valabile insa nu le valideaza la fiecare calatorie.

Ma intreb daca persoanele ce emit astfel de idei parca indreptate impotriva propriilor clienti platitori, sunt rupti de realitatea din teren sau pur si simplu o ignora.

Ca utilizator zilnic al STB, liniile 41 (Orsova – Piata Presei) si 335 (Piata Presei – Baneasa) si retur, va pot sintetiza in cateva puncte acesta experienta pentru a va lasa pe dvs. sa apreciati modul in care s-ar putea pune in practica acest punct din regulamentul de mai sus.

– Intre orele 7.30 – 9.00 in statia Orsova, este aproape imposibil sa te urci in tramvaiul 41. Tramvaiele vin supra-aglomerate si de regula trebuie sa treaca 4-5 vagoane pana a-mi putea gasi un loc pe scara, astfel incat sa se inchida si usa. Il invit personal pe unul dintre cei ce au gandit Regulamentul de mai sus intr-un astfel de tramvai pentru a-si valida abonamentul. Va constata ca, strivit in masa de calatori, nici macar nu-si va putea scoate abonamentul din buzunar, nemaiputand fi vorba de a ajunge langa aparatul de validare.

– Vagoanele de pe linia 41 sunt vechi, neingrijite si murdare. Defectiunile sunt frecvente, iar cand vagon ramane in traseu, oamenii sunt dati jos iar vagonul estre impins de catre urmatorul catre depou. Intr-un astfel de scenariu, repet nu rar intalnit, avem deja persoanele din doua vagoane incercand sa urce in urmatoarele. Va invit sa iesit din birouri, sa veniti in teren, sa incercati sa urcati si sa va validati abonamentele. Au fost situatii in care am fost defectiuni mult mai periculoase, va reamintesc ca in luna august s-a rupt catenara pe bulevardul Marasti.

– Cu toate ca atitudinea si comportamentul controlorilor a evoluat pozitiv in ultimul timp, controlul titlurilor de calatorie in cadrul mijloacelor de transport se face in mod discretionar, preferandu-se a fi controlate in special femeile si persoanele cu un aspect si conformatie fizica inofensiva. Grupurile de persoane galagioase si potential agresive sunt deliberat evitate de catre controlori din motive lesne de inteles. Profilul general celui amendat este persoana care a uitat ca ii expira abonamentul, cea ce nu a ajuns la validator din cauza aglomeratiei sau provicialul ce nu a inteles procesul de validare. Va aduc la cunostinta cu un procent foarte mare de incercari de validare se soldeaza cu eroare – beep lung insotit de mesajul “Repetati validarea la acelasi validator”. In aceasta situatie persoanele din provincie sau strainatate pot ramane cu impresia ca au validat cardul cand de fapt nu este asa.

Referitor la portiunea Scanteii – Baneasa pe care o parcurg cu linia 335:

– Autobuzele ajung in statia Scanteii in grupuri de cate 2-3 masini. Daca ai pierdut un astfel de grup, timpul de asteptare este foarte ridicat, ajungand si la 15 minute. Pe acest segment aglomeratia este deasemenea ridicata, va invit sa incercati gimnastica cu validarea abonamentelor.

– Referitor la acest segment va ridic si urmatoarea chestiune: Acesta este parcurs si de o serie de autobuze cu traseu preorasenesc, ce opresc atat in statia Baneasa cat si la Piata Presei. Din motive ce nu le inteleg, pentru aceste autobuze nu se aplica logica “traseului comun” astfel incat persoanele cu abonamente urbane NU pot folosi aceste linii pentru un segment URBAN (ex. Baneasa-Piata Presei). O astfel de masura ar diminua aglomeratia din autobuze ca 335 sau 205 pe segmentul URBAN cum ar fi cel la care am facut referire anterior.

Cele scrise mai sus reprezinta preocuparile mele, client platitor STB. Observ cu tristete divergenta preocuparilor dvs., care, in loc sa se indrepte in directia maririi si imbunatatirii parcului de tramvaie, cresterii sigurantei in exploatare, identificarii de masuri pentru diminuarea aglomeratiei pe anumite segmente (vezi propunerea cu utilizarea in regim de “traseu comun” a liniilor preorasenesti in portiunile lor URBANE, cresterii respectului si preocuparii fata de CLIENTUL PLATITOR (ex. daca persoana prezinta abonament expirat de 1-2 zile acest lucru sa se soldeze cu Avertisment , nu amenda), dvs va ganditi exclusiv la marirea amenzilor la un nivel absurd si obligativitatea validarii abonamentelor ce reprezinta o bataie de joc pentru toti clientii dvs ce folosesc linii foarte aglomerate.

Cu respect si speranta ca veti face apel la intelepciune in gandirea unor astfel de Regulamente”